open-index/open-wikipedia-markdown huggingface dataset:
सिंघाड़ा

right|thumb|250px|जल पर पसरी हुई सिंघाड़े की लता

**सिंघाड़ा** या 'सिंघाण' (संस्कृत : **शृंगाटक**) पानी में पसरने वाली एक लता में पैदा होने वाला एक तिकोने आकार का फल है। इसके सिर पर सींगों की तरह दो काँटे होते हैं। चीनी खाने का यह एक अभिन्न अंग है। इसको छील कर इसके गूदे को सुखाकर और फिर पीसकर जो आटा बनाया जाता है उस आटे से बनी खाद्य वस्तुओं का भारत में लोग व्रत उपवास में सेवन करते हैं क्योंकि इसे एक अनाज नहीं वरण एक फल माना जाता है। अंग्रेजी भाषा में यह Water caltrop, Water Chestnut आदि नामों से भी जाना जाता है।

सिंघाड़ा भारतवर्ष के प्रत्येक प्रांत में तालों और जलाशयों में रोपकर लगाया जाता है। यह भारत के उत्तरप्रदेश, बिहार, पश्चिम बंगाल, उड़ीसा, झारखंड में मुख्य रूप से उगाया जाता है। इसकी जड़ें पानी के भीतर दूर तक फैलती है। इसके लिये पानी के भीतर कीचड़ का होना आवश्यक है, कँकरीली या बलुई जमीन में यह नहीं फैल सकता। इसके पत्ते तीन अंगुल चौड़े कटावदार होते हैं। जिनके नीचे का भाग ललाई लिए होता है। फूल सफेद रंग के होते हैं। फल तिकोने होते हैं जिनकी दो नोकें काँटे या सींग की तरह निकली होती हैं। बीच का भाग खुरदरा होता है। छिलका मोटा पर मुलायम होता है जिसके भीतर सफेद गूदा या गिरी होती है। ये फल हरे खाए जाते हैं। सूखे फलों की गिरी का आटा भी बनता है जो व्रत के दिन फलाहार के रूप में लोग खाते हैं। अबीर बनाने में भी यह आटा काम में आता है। 

वैद्यक में सिंघाड़ा शीतल, भारी कसैला वीर्यवर्द्घक, मलरोधक, वातकारक तथा रुधिरविकार और त्रिदोष को दूर करनेवाला कहा गया है।
विशेषता: इसमें स्वंगीकारी अपस्थानिक मूल पाई जाती है जो प्रकाश संश्लेषण द्वारा भोज्य पदार्थों का निर्माण करती है।

## इन्हें भी देखें
* चीनी सिंघाड़ा

## बाहरी कड़ियाँ
* महिलाओं के लिए अमृत है सिंघाड़ा (नूतन सवेरा)
* पोषक तत्वों से परिपूर्ण सिंघाड़ा (दैनिक जागरण)
* कमजोरों को तगड़ा बनाए सिंघाड़ा 
* सिंघाड़े से भी होते हैं कुछ उपचार (रांची एक्सप्रैस)

श्रेणी:जलीय पादप
श्रेणी:फल
सिद्ध चिकित्सा

अंगूठाकार|आयुर्वेदिक उपचार
**सिद्ध चिकित्सा** भारत के तमिलनाडु की एक पारम्परिक चिकित्सा पद्धति है। भारत में इसके अतिरिक्त आयुर्वेद और यूनानी चिकित्सा पद्धतियाँ भी प्रचलित हैं। ऐसा विश्वास किया जाता है कि उत्तर भारत में यह पद्धति ९ नाथों एवं ८४ सिद्धों द्वारा विकसित की गयी जबकि दक्षिण भारत में १८ सिद्धों (जिन्हें 'सिद्धर' कहते हैं) द्वारा विकसित की गयी। इन सिद्धों को यह ज्ञान शिव और पार्वती से प्राप्त हुआ। यह चिकित्सा पद्धति भारत की ही नहीं, विश्व की सर्वाधिक प्राचीन चिकित्सा-पद्धति मानी जा सकती है।

## परिचय
सिद्ध काफी हद तक आयुर्वेद के समान है। इस पद्धति में रसायन का आयुर्विज्ञान तथा आल्‍केमी (रसायन विश्‍व) के सहायक विज्ञान के रूप में काफी विकास हुआ है। इसे औषध-निर्माण तथा मूल धातुओं के सोने में अंतरण में सहायक पाया गया। इसमें पौधों और खनिजों की काफी अधिक जानकारी थी और वे विज्ञान की लगभग सभी शाखाओं की जानकारी रखते थे।

सिद्ध प्रणाली के सिद्धांत और शिक्षा मौलिक और व्‍यावहारिक दोनों हैं। यह आयुर्वेद के समान ही है इसकी विशेषता आंतरिक रसायन है। इस प्रणाली के अनुसार मानव शरीर ब्रह्माण्‍ड की प्रतिकृति है (*यथा पिण्डे तथा ब्रह्माण्डे*) और इसी प्रकार से भोजन और औषधि भी, चाहे उनका उद्भव कहीं से भी हुआ हो।
यह प्रणाली जीवन में उद्धार की परिकल्‍पना से जुड़ी हुई है। इस प्रणाली के प्रवर्तकों का मानना है कि औ‍षधि और मनन-चिंतन के द्वारा इस अवस्‍था को प्राप्‍त करना संभव है। 

सिद्ध प्रणाली आकस्मिक मामलों को छोड़ कर सभी प्रकार के रोगों का इलाज करने में सक्षम है। सामान्‍य तौर पर यह प्रणाली त्‍वचा संबंधी सभी समस्‍याओं का उपचार करने में सक्षम हैं; विशेष कर सोरियासिस, यौन संचारित संक्रमण, मूत्र के रास्‍ते में संक्रमण, यकृत की बीमारी और गैस्‍ट्रो आंत के रास्‍ते के रोग, सामान्‍य डेबिलिटी, पोस्‍टपार्टम एनेमिया, डायरिया और गठिया (आथ्रॉइटिस) और एलर्जी विकार के अतिरिक्‍त सामान्‍य बुखार आदि।

## निदान
निदान के लिये आठ चीजों का परीक्षण किया जाता है-
# ना (जिह्वा)
# वर्णम् (रंग)
# कुरल् (ध्वनि)
# कण् (आंखें)
# तॊडल् (स्पर्श)
# मलम् (मल)
# नीर (मूत्र)
# नाडि (नाड़ी)

## इन्हें भी देखें
*सिद्ध
*सिद्धम लिपि
*राष्ट्रीय सिद्ध संस्थान

## बाहरी कड़ियाँ
* सिद्ध चिकित्सा  (इण्डिया वाटर पोर्टल)
* सिद्ध चिकित्सा पद्धति (विकासपीडिया)
* सिद्ध चिकित्सा पद्धति : पर्यावरण हितैषी और रोगी हितैषी
* Siddha System Of Medicine Medicine
* Central Council for Research in Ayurveda and Siddha
* National Institute of Siddha
* More About Siddha Medicine

श्रेणी:चिकित्सा पद्धति
गोल्डबैक का अनुमान

**गोल्डबैक का अनुमान** (Goldbach's conjecture) गणित एवं संख्या सिद्धान्त की सबसे पुरानी अनसुलझी समस्याओं में से एक है। इसके अनुसार,

" 2 से बड़ी सभी सम संख्याओं को दो अभाज्य संख्याओं के योग के रूप में व्यक्त किया जा सकता है।

; उदाहरण

:&nbsp; 4 = 2 + 2
:&nbsp; 6 = 3 + 3
:&nbsp; 8 = 3 + 5
:10 = 3 + 7 = 5 + 5
:12 = 5 + 7
:14 = 3 + 11 = 7 + 7
:…


right|thumb|300px|किसी सम संख्या को दो अभाज्यों के योग के रूप में लिखने की विधियों की संख्या

## बाहरी कड़ियाँ
* Goldbach's original letter to Euler - PDF format (in German and Latin)
* ''Goldbach's conjecture'', part of Chris Caldwell's Prime Pages.
* ''Goldbach conjecture verification'', Tomás Oliveira e Silva's distributed computer search.
* Online tool to test Goldbach's conjecture on submitted integers.
* Goldbach Weave showing a graphical representation of Goldbach's conjecture.
* ''The simple proof of Goldbach's conjecture'' An example claim (totally incorrect) of a solution using probabilities and statistics.

श्रेणी:संख्या सिद्धान्त
श्रेणी:गणित के अनसुलझी समस्याएँ
भारत का संविधान-भाग अठारह

**भाग XVIII** - इसमें आपातकाल के प्रावधानों से संबंधित अनुच्छेद शामिल हैं: 

* अनुच्छेद 352 - 359 आपातकाल के प्रावधान से संबंधित 
* अनुच्छेद 359A - निरस्त - संविधान के ६३ वें संशोधन के द्वारा निरस्त 
* अनुच्छेद 360 - आर्थिक आपातकाल के प्रावधानों से संबंधित 


श्रेणी:भारत का संविधान
अटकल

**अटकल** या 'ऊहा' (conjecture) ऐसे कथन को कहते हैं जो बहुविध जांचने पर सत्य या वास्तविक लगता हो किन्तु जिसकी सत्यता पूर्ण रूप से सिद्ध न की जा सकी हो। कार्ल पॉपर ने इस शब्द का वैज्ञानिक दर्शनशास्त्र में सर्वप्रथम प्रयोग करना आरम्भ किया। अटकल, परिकल्पना से इन अर्थ में भिन्न है कि कुछ स्वीकृत आधारों के द्वारा परिकल्पना की जाँच की जा सकती है। गणित में अनुमान उस कथन को कहते हैं जो सत्य प्रतीत होता है किन्तु जिसको विधिवत सिद्ध न किया जा सका हो।

## इन्हें भी देखें
* अनुमानों की सूची
* रामानुजन अटकल

## बाहरी कड़ियाँ
* Open Problem Garden

*
श्रेणी:कथन
श्रेणी:विज्ञान का दर्शन
श्रेणी:दार्शनिक अवधारणाएँ
संसद

आधुनिक राजनीति और इतिहास में, **संसद** सरकार का एक विधायी निकाय है। आम तौर पर, एक आधुनिक संसद के तीन कार्य होते हैं: मतदाताओं का प्रतिनिधित्व करना, कानून बनाना और सुनवाई और पूछताछ के माध्यम से सरकार की देखरेख करना। यह शब्द सीनेट, धर्मसभा या कांग्रेस के विचार के समान है और आमतौर पर उन देशों में उपयोग किया जाता है जो वर्तमान या पूर्व राजशाही हैं। कुछ संदर्भ संसदीय प्रणाली के लिए *संसद* शब्द के उपयोग को प्रतिबंधित करते हैं, हालांकि इसका उपयोग कुछ राष्ट्रपति प्रणालियों (जैसे, घाना की संसद ) में विधायिका का वर्णन करने के लिए भी किया जाता है, भले ही यह आधिकारिक नाम में न हो।

ऐतिहासिक रूप से, संसदों में विभिन्न प्रकार के विचार-विमर्श, परामर्शी और न्यायिक सभाएं शामिल थीं, एक उदाहरण फ्रांसीसी मध्यकालीन और प्रारंभिक आधुनिक पार्लमेंट हैं।
शक्ति (देवी)

[right|thumb|300px|[दुर्गा के रूप में शक्ति]]
**शक्ति**, ईश्वर की वह कल्पित माया है जो उसकी आज्ञा से सब काम करनेवाली और सृष्टिरचना करनेवाली मानी जाती है। यह अनंतरूपा और अनंतसामर्थ्यसंपन्ना कही गई है। यही शक्ति जगत्रूप में व्यक्त होती है और प्रलयकाल में समग्र चराचर जगत् को अपने में विलीन करके अव्यक्तरूपेण स्थित रहती है। यह जगत् वस्तुत: उसकी व्यवस्था का ही नाम है। 

गीता में वर्णित योगमाया यही शक्ति है जो व्यक्त और अव्यक्त रूप में हैं। कृष्ण 'योगमायामुवाश्रित:' होकर ही अपनी लीला करते हैं। राधा उनकी आह्वादिनी शक्ति है। शिव शक्तिहीन होकर कुछ नहीं कर सकते। शक्तियुक्त शिव ही सब कुछ करने में, न करने में, अन्यथा करने में समर्थ होते हैं। इस तरह भारतीय दर्शनों में किसी न किसी नाम रूप से इसकी चर्चा है। पुराणों में विभिन्न देवताओं की विभिन्न शक्तियों की कल्पना की गई है। इन शक्तियों को बहुधा देवी के रूप में और मूर्तिमती माना गया है। जैसे, विष्णु की कीर्ति, कांति, तुष्टि, पुष्टि आदि; रुद्र की गुणोदरी, गोमुखी, दीर्घजिह्वा, ज्वालामुखी आदि। मार्कण्डेयपुराण के अनुसार समस्त देवताओं की तेजोराशि देवी शक्ति के रूप में कही गई है जिसकी शक्ति वैष्णवी, माहेश्वरी, ब्रह्माणी, कौमारी, नारसिंही, इंद्राणी, वाराही आदि हैं। उन देवों के स्वरूप और गुणादि से युक्त इनका वर्णन प्राप्त होता है।

तंत्र के अनुसार किसी पीठ की अधिष्ठात्री देवी शक्ति के रूप में कही गई है, जिसकी उपासना की जाती है। इसके उपासक शाक्त कहे जाते हैं। यह शक्ति भी सृष्टि की रचना करनेवाली और पूर्ण सामर्थ्यसंपन्न कही गई है। बौद्ध, जैन आदि संप्रदायों के तंत्रशास्त्रों में शक्ति की कल्पना की गई है, इन्हें बौद्धाभर्या भी कहा गया है। तांत्रिकों की परिभाषा में युवती, रूपवती, सौभाग्यवती विभिन्न जाति की स्त्रियों को भी इस नाम से कहा गया है और विधिपूर्वक इनका पूजन सिद्धिप्रद माना गया है।

प्रभु, मंत्र और उत्साह नाम से राजाओं की तीन शक्तियाँ कही गई हैं। कोष और दंड आदि से संबंधित शक्ति प्रभुशक्ति, संधिविग्रह आदि से संबंधित मंत्रशक्ति और विजय प्राप्त करने संबंधी शक्ति को उत्साह शक्ति कहा गया। राज्यशासन की सुदृढ़ता के निमित्त इनका होना आवश्यक कहा गया है।

शब्द के अंतर्निहित अर्थ को व्यक्त करने का व्यापार शब्दशक्ति नाम से अभिहित है। ये व्यापार तीन कहे गए हैं - अभिधा, लक्षणा और व्यंजना। आचार्यों ने इसे शक्ति और वृत्ति नाम से कहा है। घट के निर्माण में मिट्टी, चक्र, दंड, कुलाल आदि कारण है और चक्र का घूमना शक्ति या व्यापार है और अभिधा, लक्षणा आदि व्यापार शक्तियाँ हैं। मम्मट ने व्यापार शब्द का प्रयोग किया है तो विश्वनाथ ने शक्ति का। 'शक्ति' में ईश्वरेच्छा के रूप में शब्द के निश्चित अर्थ के संकेत को माना गया है। यह प्राचीन तर्कशास्त्रियों का मत है। बाद में 'इच्छामात्र' को 'शक्ति' माना गया, अर्थात् मनुष्य की इच्छा से भी शब्दों के अर्थसंकेत की परंपरा को माना। 'तर्कदीपिका' में शक्ति को शब्द अर्थ के उस संबंध के रूप में स्वीकार किया गया है जो मानस में अर्थ को व्यक्त करता है।

## इन्हें भी देखें
*शक्तिपीठ
*शक्ति (पॉवर)

श्रेणी:हिन्दू धर्म
श्रेणी:हिन्दू देवियाँ
गुणाकर मुले

**गुणाकर मुले ** (मराठी:गुणाकर मुळे) (३ जनवरी, १९३५ - १६ अक्टूबर, २००९) हिन्दी और अंग्रेजी में विज्ञान-लेखन को लोकप्रिय 
बनाने वाले जाने माने लेखक थे।

महाराष्ट्र के अमरावती जिले के सिंधु बुजुर्ग गाँव में ३ जनवरी १९३५ को जन्में मराठी मूल के होने के बावजूद उन्होंने इलाहाबाद विश्वविद्यालय से गणित में एम.ए. किया और लेखन के लिए हिंदी व अंग्रेजी भाषाओं को माध्यम बनाया। वर्षों दार्जीलिंग स्थित राहुल संग्रहागार से संबद्ध रहने के उपरांत 1971-72 के दौर में वे दिल्ली आ गए थे और फिर दिल्ली ही उनके जीवन का अंतिम पड़ाव बनी। यहीं उन्होंने विवाह किया, घर बसाया और रहे। एक दिलचस्प तथ्य यह भी है कि सिविल मैरिज के दौरान कोर्ट के सम्मुख मुले जी के पिता की भूमिका बाबा नागार्जुन ने निभाई थी। 

गुणाकर मराठी भाषी थे, पर उन्होंने पचास साल से अधिक समय तक हिन्दी में लेखन किया और उनकी करीब 35 पुस्तकें छपीं। वे राहुल सांकृत्यायन के शिष्य थे। उनके परिवार में दो बेटियाँ, एक पुत्र तथा पत्नी हैं। उन्होने हिन्दी में करीब तीन हजार लेख लिखे और अँगरेजी में उनके 250 से अधिक लेख हैं। वे एनसीईआरटी के पाठ्य पुस्तक संपादन मंडल व नेशनल बुक ट्रस्ट की हिंदी प्रकाशन सलाहकार समिति के सदस्य रह चुके हैं। 16 अक्टूबर 2009 को मियासथीनिया ग्रेविस नामक न्यूरो डिसार्डर के कारण मुले का पांडव नगर में देहावसान हो गया।

## कृतियाँ
* अंक कथा
* अंकों की कहानी
* अंतरिक्ष यात्रा
* अक्षर कथा
* अक्षरों की कहानी
* अल्बर्ट आइंस्टाइन
* आकाश-दर्शन
* आधुनिक भारत के महान वैज्ञानिक
* आपेक्षिकता का सिद्धांत क्या है
* आर्किमिडिज
* आर्यभट
* ऊर्जा संकट और हमारा भविष्य
*एशिया के महान वैज्ञानिक
* कम्प्यूटर क्या है
* काल की वैज्ञानिक अवघारणा
* कृषि-कथा
* केपलर
* कैसी होगी २१वीं सदी
* खंडहर बोलते हैं
* गणित की पहेलियाँ
* गणित से झलकती संस्कृति
* ज्यामिति की कहानी
* ज्योतिष विकास, प्रकार और ज्योतिर्विद्
* नक्षत्रलोक
* पास्कल
* प्राचीन भारत के महान वैज्ञानिक
* प्राचीन भारत में विज्ञान
* बीसवीं सदी में भौतिक मिज्ञान
* ब्रह्मांड परिचय
* भारत इतिहास, संस्कृति और विज्ञान
* भारत के संकटग्रस्त वन्य प्राणी
* भारत के प्रसिद्ध किले
* भारतीय अंक-पद्धति की कहानी
* भारतीय लिपियों की कहानी
* भारतीय विज्ञान की कहानी
* भारतीय सिक्कों का इतिहास
* भास्कराचार्य
* महान वैज्ञानिक
* महान वैज्ञानिक महिलाएँ
* मेंडेलीफ
* राकेट की कहानी
* राहुल चिंतन
* संसार के महान गणितज्ञ
* सूरज चाँद सितारे
* सूर्य
* सौर-मंडल
* स्वयंभू महापंडित

## पुरस्कार एवं सम्मान
गुणाकर मुले को हिन्दी अकादमी का साहित्यकार सम्मान, केन्द्रीय हिन्दी संस्थान का आत्माराम पुरस्कार, बिहार का कर्पूरी ठाकुर स्मृति सम्मान मिल चुका है।

## बाहरी कड़ियाँ
* विज्ञान साहित्य के रचयिता गुणाकर मुले (अभिव्यक्ति)
* प्रसिद्ध विज्ञान लेखक गुणाकर मुले नहीं रहे!
* महान वैज्ञानिक (गूगल पुस्तक; लेखक - गुणाकर मुले)
* नक्षत्र लोक (गूगल पुस्तक; लेखक - गुणाकर मुले)
* ज्यामिति की कहानी (गूगल पुस्तक; लेखक - गुणाकर मुले)
* केपलर (गूगल पुस्तक; लेखक - गुणाकर मुले)
* आकाश दर्शन (गूगल पुस्तक; लेखक - गुणाकर मुले)
* भारतीय अंकपद्धति की कहानी (गूगल पुस्तक; लेखक - गुणाकर मुले)
* '''सूर्य''' (गूगल पुस्तक; लेखक - गुणाकर मुले)
*राजकमल प्रकाशन-गुणाकर मुले
*भारतीय साहित्य संग्रह-गुणाकर मुले

## सन्दर्भ

श्रेणी:लेखक
श्रेणी:विज्ञान
श्रेणी:विज्ञान लेखक
खोया (दुग्ध उत्पाद)

**मावा या खोया** दूध से बना एक ठोस पदार्थ  है जिससे मिठाइयाँ एवं अन्य पकवान बनते हैं। यह भारतीय मीठाइयों में अत्यधिक प्रयोग किया जाने वाला पदार्थ है। यह दूध को गरम करके उसके पानी को जलाकर बनाया जाता है।
[thumb|खोया दूध में पानी को तीव्र वशीकरण द्वारा नष्ट करके बनाया गया अर्द ठोस पदार्थ मावा कहलाता है|खोया दूध से बनने वाला डेयरी प्रोडक्ट हैं,यह दूध का गाढ़ा रूप है|यह भारत में डेयरी और स्टोर्स पर आसानी से मिल जाता है,इससे कई प्रकार की मिठाइयां बनाई जाती हैं, सब्जियों की तरी बनाने में भी खोया का इस्तेमाल किया जाता है|बाजार में खोया तीन तरह का मिलता है|

=='''खोया के प्रकार==
==बट्टी खोया (Batti Mawa)==
यह खोया (mawa) काफी कड़ा, जमा हुआ रहता है. इसमें दूध को अधिक गाड़ा किया जाता है, बना हुआ खोया दूध का करीब पांचवा हिस्सा रह जाता है|खोया बनने के बाद, कटोरे के आकार के मोल्ड में खोया जमा दिया जाता है|इस खोया को लड्डू और बर्फी  बनाने के काम में लिया जाता है|

==चिकना खोया (Chikna Mawa)==
इस खोया (mawa) को दाव का खोया भी कहा जाता है, यह खोया (mawa) बट्टी खोया की ही तरह बनता है, लेकिन इसे बट्टी खोया जितना गाढ़ा नहीं होने दिया जाता,यानी कि इसको थोड़ा पहले ही तैयार मान लिया जाता है|खोया देखने में हलवा  जैसा गाढ़ा होता है|यह खोया रसगुल्ले बनाने के काम मे आता है|

==दानेदार खोया (Danedar Mawa)==
यह खोया भी दूध से ही बनता है, लेकिन इसमें दूध में उबलते समय थोड़ा सा टार्टरिक पाउडर या नीबू का रस डालकर दाने दार बना लिया जाता है,जो खोया बनाने वाले कारीगर ही भली प्रकार बना पाते हैं|वैसे आप भी कोशिश कर सकते हैं|यह खोया कलाकन्द,लड्डू और दाने दार बर्फी बनाने के लिये प्रयोग किया जाता है|

== बनाने की विधि ==
* खोया बनाने के लिये सबसे पहले दूध को एक [कढ़ाही|कड़ाही या किसी गहरे बर्तन में गर्म करना शुरु करते हैं। (कड़ाही लोहे की हो ऐसा आवश्यक नहीं है)
* धीरे धीरे दूध गर्म होने लगता है और उसमे उफान आने लगता है। ताप का विशेष ध्यान दें |
* समय समय पर एक बडी छेद-दार चम्मच से धीरे धीरे दूध हीलाते रहें, ताकि उसमें दूध का रंग जला हुआ सा ना लगे। 
* दूध को तब तक गर्म किया जाना होता है जब तक गाढ़ा ना हो जाये।
* थोड़ी देर में यह ठोस रूप ले लेता है। अब इसे उतार कर ठंडा कर लें। ठंडा हो जाने पर यह दानेदार हो जाता है तब आप दूसरे बर्तन मे रखकर खोया को इस्तेमाल में ला सकते हैं।




## विशेष जानकारी:
* खोया से हम मिठाई के विभिन्न पढ़ार्थ तैयार कर सकते हैं |उदाहरण:पेड़े,खुरचन इत्यादि| 
* दूध  को सौम्य तापमान पर लगातार हिलाते हुये उबालें|
* चीनी मिट्टी के बर्तन मे उबलते हुये दूध को रखने से दूध जलता नहीं|
* भैस के दूध मे अधिक फेट होने के कारण खोया अधिक मात्रा में तैयार होता है और बढ़िया क्वालिटी का होता है|

## इन्हें भी देखें
* छेना
* खुरचन मिठाई

## सन्दर्भ



श्रेणी:दुग्ध-उत्पाद
केशिका

शरीर की सबसे पतली रक्त-वाहिनियाँ **केशिका** (Capillaries) कहलातीं हैं। ये सूक्ष्मपरिसंचरण (microcirculation) का भाग हैं। वे केवल एक कोशिका के बराबर मोटी होती हैं।

## इन्हें भी देखें
*केशिका क्रिया

## बाहरी कड़ियाँ

श्रेणी:भौतिकी
केशिका क्रिया

**केशिका क्रिया** (Capillary action, capillarity, capillary motion, or wicking) के दो अर्थ हैं-
# पतली नलिकाओं में द्रवों की गति
# सछिद्र माध्यमों (porous media) से होकर द्रवों की गति (जैसे मृदा से होकर पानी का प्रवाह)

इनमें से प्रथम घटना के प्रदर्शन के लिये प्राय: केशिका नली (capillary tube) का प्रयोग किया जाता है  पारे में रखी केशनली मैं पारा नीचे उतर जाता तथा पानी में रखी केस नली मैं पानी ऊपर चला जाता हैं। केशनली मे जल की उपरी सतह अवतल लेंस के भाती कार्य करती है तथा पारे की उपरी सतह इसके विपरीत लेंस की तरह कार्य करती है।

## सन्दर्भ

केशनल:एक ऐसी खोखली नली, जिसकी त्रिज्या बहुत कम हो तथा एक समान हो केशनल कहलाता है।

केशनल में द्रव ऊपर चढ़ने या नीचे उतरने की क्रिया को केशिक्तव कहलाता है।
पृष्ठ तनाव

अंगूठाकार|
thumb|200px|कुछ कीट जल की सतह पर 'चल' पाते हैं। इसका कारण पृष्ठ-तनाव ही है।
**पृष्ठ तनाव** (Surface tension) किसी द्रव का वह विशेष गुण जिसके कारण उनका मुक्त पृष्ठ एक खिंची हुई प्रत्यास्थ झिल्ली ( membrane ) की भांति व्यवहार करता है तथा कम से कम क्षेत्रफल घेरने का प्रयत्न करता है , द्रव के इस गुण धर्म को पृष्ठ तनाव कहते है ।

गणितीय रूप में, पृष्ठ के इकाई लम्बाई पर लगने वाले बल को द्रव का **पृष्ठ तनाव** कहते हैं। दूसरे शब्दों में, द्रव के पृष्ठ के इकाई क्षेत्रफल की वृद्धि के लिये आवश्यक ऊर्जा को उस द्रव का पृष्ठ तनाव कहते हैं। इसका मात्रक बल प्रति इकाई लंबाई (जैसे न्यूटन/मीटर), या ऊर्जा प्रति इकाई क्षेत्र (जैसे जूल/वर्ग मीटर) है।

## निर्धारण

तरल अणुओं के बीच लगने वाले बल (अन्तरा अणुक बल) सतह तनाव की इस घटना के लिए जिम्मेदार हैं। थोक तरल (एक निश्चित आयतन) में, प्रत्येक अणु समान रूप से हर दिशा में खींचा जाता है। जिसके परिणामस्वरूप तरल के भीतर के अणुओं पर शून्य बल लगता है, पर किनारे वाले तरल अणुओं पर केवल अन्दर के अणुओं से बल लगता है, जिसके परिणामस्वरूप सतह के अणुओं को अन्य (अन्दर के अणु) अणुओं भीतर खींचते हैं। यह सतहों पर कुछ आंतरिक दबाव बनाता है और तरल को कम से कम क्षेत्र में अनुबंधित करने के लिए प्रयास करता है।

सतह तनाव तरल बूंदों के आकार के लिए जिम्मेदार है। हालांकि आसानी से विकृत हो जाने वाली पानी की बूंद, सतह परत के एकजुट बलों द्वारा एक गोलाकार आकार में खींच ली जाती है। परिणामस्वरूप गुरुत्वाकर्षण सहित सभी अन्य बलों के अभाव में लगभग सभी तरल पदार्थ की बूंदों पूरी तरह से गोलाकार होती है। गोलाकार आकृति के अनुसार आवश्यक सतह परत के तनाव को कम से कम minimize रखने का गुन होता है। (Laplace के समीकरण से) 
Ex. पारे की बुदॅ का गोल होना

## पृष्ट तनाव का मान
thumb|200px| जल पर तैरता सिक्का

## सन्दर्भ

## इन्हें भी देखें
*आसंजन
*संसंजन
*केशिका नली

## बाहरी कड़ियाँ
* Concise overview of surface tension
* On surface tension and interesting real-world cases
* MIT Lecture Notes on Surface Tension
* Theory of surface tension measurements
* Surface Tensions of Various Liquids
* Calculation of temperature-dependent surface tensions for some common components
* The Bubble Wall (Audio slideshow from the National High Magnetic Field Laboratory explaining cohesion, surface tension and hydrogen bonds)

श्रेणी:द्रव
श्रेणी:सतही रसायनिकी
श्रेणी:अंतराअणुक बल
पटाख़ा

thumb|230px|फटता हुआ पटाख़ा
**पटाख़ा** या **पटाका** एक छोटी-सी विस्फोटक आतिशबाज़ी है जो मुख्यत: भारी आवाज़ या शोर उत्पन्न करने के उद्देश्य से बनायी जाती है। पटाख़ों का आविष्कार चीन में हुआ। इसमें अधिकतर कम-ज्वलनक बारूद प्रयोग में लाया जाता है। पटाख़े बनाने में प्रयोगित मुख्य रसायन कृषि में प्रयोग किये जाने वाले रसायन होते हैं, जैसे कि क़लमी शोरा (पोटैसियम नाइट्रेट) व गंधक (सल्फ़र) कोयला प्रयोग किया जाता है। यह बड़ी ही आसानी से किसी भी खेती-बाड़ी की दुकान से प्राप्त हो जाते हैं। पुरातन काल में इस काले बारूद का प्रयोग तोपों में किया जाता था और २०वीं शताब्दी में इसे बन्दूक़ की गोली भरने में भी प्रयोग किया जाने लगा, जिसके कारण इसका नाम अंग्रेज़ी में  "गनपाउडर" (gun powder) पड़ गया।

## अन्य भाषाओं में
पटाख़ों को अंग्रेज़ी में 'क्रैकर' (cracker), फ़ारसी में 'तरक़े' (), गुजराती में 'फटाके' (ફટાકે) और पुर्तगाली में 'पनचाऊँ' (Panchão) कहते हैं।

## इन्हें भी देखें
* आतिशबाज़ी

## बाहरी कड़ियाँ
* पटाख़ों की बदली दुनिया  (भारतीय पटाख़ों के डिब्बों पर समाज के साथ बदलती तस्वीरें), बी॰बी॰सी॰ हिन्दी, अंतिम जोड़-निरिक्षण तिथि: १८ मार्च २०१२
* पटाख़े संग्रह करने वाले अमेरिकी डेनिस मनोकियो पर वीडियो
* पटाख़े से हाथ पर लगी चोट (चेतावनी: भयानक तस्वीर)
*पटाखों का इतिहास
## सन्दर्भ


श्रेणी:आतिशबाज़ियाँ

भारतीय शास्त्रो के अनुसार भारत मे पटाखों का प्रचलन ईसा पुर्व काल से ही है , कोटिल्य ( चाणक्य ) की पुस्तक अर्थशास्त्र मे एक चुर्ण का वर्णन मिलता है जिसे जलाने पर तेजी से लपटे पैदा होती थी ।

इतिहासकारो के अनुसार 12वीं शताब्दी मे बंगाल के बोध्द धर्मगुरू दीपांकर ने भारत मे सर्वप्रथम पटाखों/आतिश का प्रचलन शुरू किया । कहा जाता है की दीपांकर को यह ज्ञान चीन , तिबब्त के
 के दौरान प्राप्त हुआ था ।

बहुत से इतिहासकारो का यह भी कहना है की पटाखे मुगलो़ की देन है , लेकिन यह कहना गलत नही होगा की पटाखे मुगलो़ के भारत आगमन से पुर्व भी थे . दारा शिकोह कि शादी की एक पेंटिग मे पटाखे व पटाखे जलाते हुए लोगो को चित्रित किया गया है .

भारत की पटाखा कंपनिया  -
भारत मे सर्वप्रथम पटाखा कंपनी कलकत्ता मे शुरू हुई थी .

भारत मे सबसे ज्यादा पटाखों का उत्पादन तमिलनाडु राज्य के शिवकाशी शहर मे होता है .  शिवकाशी को Capital of indian firecrackers भी कहा जाता है , क्योकी भारत का 55% पटाखा उत्पादन शिवकाशी से ही होता है .
मडगाँव

**मडगाँव** (Madgao) या **मरगाँव** (Margao) भारत के गोवा राज्य के दक्षिण गोवा ज़िले में स्थित एक नगर है। यह उस ज़िले का मुख्यालय भी है। मडगाँव साष्टी तालुका में स्थित है। पणजी के बाद यह राज्य का दूसरा सबसे बड़ा कस्बा है। यह गोवा की व्यापारिक राजधानी एवं सर्वाधिक व्यस्त कस्बा है।

## बाहरी कड़ियाँ
* मरगाँव में अपोलो अस्पताल
* मरगाँव के बारे में पर्यटन जानकारी

## इन्हें भी देखें
* दक्षिण गोवा ज़िला
* साष्टी

## सन्दर्भ

श्रेणी:दक्षिण गोवा ज़िला
श्रेणी:गोवा के नगर
श्रेणी:दक्षिण गोवा ज़िले के नगर
*
पर्दा

**पर्दा** एक कपड़ा होता है जो घर की खिड़कियों एवं दरवाजों पर लगाया जाता है। इसका उद्देश्य बाहर से आने वाले प्रकाश, हवा और पानी को अन्दर आने से रोकना है। इसको लगाने का एक महत्वपूर्ण उद्देश्य निजता (प्रायवेसी) की रक्षा करना भी होता है। 

श्रेणी:घरेलु जीवन
पेंसिल

thumb|''पेंसिल''
thumb|''रंगीन पेंसिलें''
पेंसिल लेखन या अंकन हेतु एक उपकरण है, जिसमें काष्ठ, धातु या प्लास्टिक के एक लम्बे पतले आवरण में संलग्न हुए ग्राफाइट या रंगद्रव्य का एक पतला क्रोड होता है।

पेंसिल कागज या अन्य सतह की एक पत्र के ऊपर चिपकने वाली ठोस क्रोड सामग्री के निशान को छोड़कर भौतिक घर्षण द्वारा छापती है। वे लेखनी से भिन्न होते हैं, जो चिह्नित सतह पर तरल या जेल स्याही फैलाते हैं।

अधिकांश पेंसिलों के क्रोड मृत्तिका बन्धक के साथ मिश्रित ग्राफाइट चूर्ण से बने होते हैं। ग्राफाइट पेंसिल धूसर या कृष्ण छाप उत्पन्न करते हैं जो आसानी से मिट जाते हैं, परन्तु आर्द्रता, अधिकांश रसायनों, पराबैंगनी विकिरण और प्राकृतिक वार्धक्य से प्रतिरोधी होते हैं। अन्य प्रकार के पेंसिल क्रोड, जैसे चार्कोल के, मुख्य रूप से अंकन और रेखांकन हेतु प्रयुक्त होते हैं। रंगीन पेंसिलों का प्रयोग कभी-कभी शिक्षकों या सम्पादकों द्वारा जमा किए गए पाठ को संशोधित करने के लिए किया जाता है, परन्तु सामान्यतः इसे कला आपूर्ति के रूप में माना जाता है, विशेष रूप से मोम-आधारित बन्धकों से बने क्रोडों के साथ जो रबर लगाने पर धुन्धला हो जाते हैं। ग्रीस पेंसिलों में एक नरम, तैलीय कोर होता है जो कांच या चीनी मिट्टी जैसी चिकनी सतहों पर छाप छोड़ सकते हैं।
## प्रकार और संरचना
### काष्ठ पेंसिल
[thumb|एक प्रारूपिक काष्ठ्य पेंसिल।
1.ठोस रंगद्रव्य कोर (सामान्यतः ग्रेफाइट)
2.[काष्ठ
3.रंजित काया
4.छल्ली
5.रबर]]

### यान्त्रिक पेंसिल
thumb
## ग्रेड
छड़ चूर्णित ग्रेफाइट और  चिकनी मिट्टी (मृत्तिका) के मिश्रण से बनती है। 9H या 10H तक के छड़ो (जो सबसे कठोर ग्रेड हैं) मे चिकनी मिट्टी कि मात्रा ग्रेफाइट से कई ज्यादा होती है। जैसे जैसे ग्रेड H के तरफ़ आती है, मिट्टी की मात्रा घटती जाती है और ग्रेफाइट की बढती जाती है। इसी तरह से 9B या 10B (अति मृदु) के छड़ों मे ग्रेफाइट कि मात्रा मिट्टी से कई ज्यादा होती है, और B मे कम होती है। HB पेंसिल मे दोनों कि मात्रा लगभग समान होती है।
 
* ग्रेडों के अनुसार पेंसिल विभिन्न प्रकार की हैंं।

(१) कठोर: 10H, 9H, 8H, 7H, 6H, 5H, 4H। इनसे हल्की धूसर रंग के रेखाएं बनती है। हल्की व महीन रेखाओं को खींचने के लिए कठोर ग्रेड की पेंसिलों को उपयोग में लाया जाता है।

(२) मध्यम: 3H, 2H, H, F, HB, B । 

(३) मृदु: 2B, 3B, 4B, 5B, 6B, 7B, 8B, 9B, 10B । इनसे काली रेखाएं बनती है। 10B पेंसिल से बनी रेखाएं अन्य  मृदु ग्रेडों से अधिक कृष्णवर्णीय होती है।

## बाहरी कड़ियाँ
* The Art of Pen Spinning
* The history of pencils
* Pencil made
* Video produced by Staedtler showing how pencils are made (55.3 MB)

श्रेणी:लेखन सामग्री
उपप्रमेय

**उपप्रमेय** वह कथन है जो किसी प्रमेय से सीधे और स्पष्टत: निकल जाता है। इस शब्द का भी कोई औपचारिक परिभाषा नहीं है कि किसे "प्रमेय" कहा जाय और किसे उपप्रमेय। 

## इन्हें भी देखें
* प्रमेय
* प्रमेयिका (Lemma)
* अनुमान (कॉन्जेक्चर)

श्रेणी:गणितीय शब्दावली
श्रेणी:प्रमेय
चोखेलाल वर्मा

छोटेलाल वर्मा एक हिन्दी कवि हैं जिन्होंने झलकारी बाई के जीवन पर एक वृहद्काव्य की रचना की है।

श्रेणी:हिन्दी कवि
मोहनदास नैमिशराय

thumb|right|300px|मोहनदास नैमिषराय विचारात्मक लेखन के लिए सृजन गाथा द्वारा प्रदत्त महेश तिवारी सम्मान ग्रहण करते हुए। **मोहनदास नैमिशराय** ख्यातनाम दलित साहित्यकार एवं बयान के संपादक हैं। झलकारी बाई के जीवन पर *वीरांगना झलकारी बाई* नामक एक पुस्तक सहित उनकी ३५ से अधिक कृतियाँ प्रकाशित हो चुकी हैं, जिनमें उपन्यास, कथा संग्रह, आत्म कथा तथा आलेख इत्यादि शामिल हैं। वे सामाजिक न्यास संदेश के संपादक भी हैं। उनका बचपन गरीबी में बीता। वे मेरठ में रहते थे। मिट्टी का कच्चा घर था। विशेष कपड़े भी उस समय पहनने के लिए नहीं थे। बिना चप्पल या जूते के भी आना-जाना पड़ता था। उनकी शिक्षा मेरठ में कुमार आश्रम में हुई। यह आश्रम लाला लाजपत राय ने दलितों की शिक्षा के लिए बनवाया था।

उनके पिता आरंभ में सामाजिक कार्यकर्ता थे। वे डिप्रेस्ड लीग के चेयरमेन रहे और जब उन्होंने हायस्कूल किया तो वे पूरे जिले में हायस्कूल करने वाले दूसरे व्यक्ति थे। पिताजी नाटकों में भूमिका भी करते थे। 
## सन्दर्भ


श्रेणी:हिन्दी लेखक
प्रमेयिका

गणित में **प्रमेयिका** (lemma) ऐसे कथन को कहते हैं जो सिद्ध किया जा चुका हो। प्रमेयिकाएँ अन्य 'बड़े परिणामों' की सिद्धि के लिये सीढ़ी का काम करतीं हैं। 

गणित के अनेकानेक परिणाम "प्रमेयिका" कहे जाते हैं। किन्तु प्रमेय और प्रमेयिका में कोई औपचारिक (formal) या प्रामाणिक अन्तर नहीं है बल्कि केवल परम्परा और प्रयोग के आधार पर ही कोई कथन प्रमेय या प्रमेयिका के नाम से प्रचलित हो जाता है। 

## इन्हें भी देखें
* प्रमेयिकाओं की सूची
* प्रमेय (theorem)
* उपप्रमेय (corollary)
* अनुमान (कॉन्जेक्चर) (conjecture)

## बाहरी कड़ियाँ
* Doron Zeilberger, Opinion 82: A Good Lemma is Worth a Thousand Theorems

श्रेणी:गणित का शब्दावली
कुवैती दीनार

**दीनार** (अरबी: دينار, आईएसओ 4217 कोड KWD) कुवैत की मुद्रा है। यह 1000 फिल्स से समविभाजित है। यह दुनिया की सबसे उच्च मूल्य वाली मुद्रा है।

## इतिहास
दीनार को 1961 में गल्फ रुपया के स्थान पर जारी किया गया था। शुरुआती दौर में यह एक पाउंड स्टर्लिंग के बराबर था, क्योंकि रुपए की कीमत एक शिलिंग 6 पेंस निर्धारित की गई थी, इसके परिणामस्वरूप परिवर्तन दर एक दीनार बराबर 13⅓ रुपए बनी।

1990 में इराक के कब्जे के दौरान कुवैती दीनार के स्थान पर इराकी दीनार जारी किया गया। कब्जे से छुटने के बाद कुवैती दीनार की नई श्रृंखला जारी गई है।

श्रेणी:मुद्रा
सिद्धार्थ आनन्द

**सिद्धार्थ आनन्द** हिन्दी फ़िल्मों के एक निर्देशक हैं।

## व्यक्तिगत जीवन

## प्रमुख फिल्में

### बतौर निर्देशक

## नामांकन और पुरस्कार
## सन्दर्भ

## बाहरी कड़ियाँ

श्रेणी:बॉलीवुड
श्रेणी:निर्देशक
श्रेणी:हिन्दी निर्देशक
जेनेलिया डिसूज़ा

**जेनेलिया डिसूज़ा** (, जन्म ५ अगस्त १९८७), एक भारतीय फ़िल्म अभिनेत्री है। उन्होंने कई तेलगु, हिन्दी, तमिल, कन्नड़ व मलयालम फ़िल्मों में अभिनय किया है। पार्कर पेन के विज्ञापन में अमिताभ बच्चन के साथ अभिनय के चलते मिली प्रसिद्धि के बाद उन्होंने अपने फ़िल्मी करियर की शुरुआत *[[तुझे मेरी कसम]]* (२००३) से की थी। उसके बाद उन्हें अपनी फ़िल्म *बॉयज़* के ज़रिए लोकप्रियता हासिल हुई और उन्होंने तेलगु सिनेमा में अपने कदम बढ़ाए।

जेनेलिया ने अपना पहला फ़िल्मफ़ेयर पुरस्कार (तेलगु) २००६ में बनी रोमांस फ़िल्म *बोमरिलू* में अपने अभिनय से प्राप्त किया और उनकी इस भूमिका को समीक्षकों ने भी काफ़ी सराहा। २००८ में उन्होंने *संतोष सुब्रमनियम* जो *बोमरिलू* की तमिल पुनार्निर्मिति थी और बॉलीवुड फ़िल्म *[[जाने तू या जाने ना]]* में भूमिका अदा की। अभिनय के साथ ही उन्होंने टेलिविज़न शो *बिग स्विच* की भी मेज़बानी की है व साथ ही साथ वे फैंटा, वर्जिन मोबाइल इण्डिया, फास्टट्रैक, एलजी मोबाइल, गार्नियर लाइट, मार्गो व पर्क इण्डिया की ब्रैंड अम्बैसिडर भी है।

## प्रारंभिक जीवन और शैक्षिक पृष्ठभूमि
thumb|left|२०१० में डिसूज़ा अपने परिवार के साथ। बाएँ से दाएँ उनके पिता नील डिसूज़ा, माँ जीनेट डिसूज़ा, स्वयं और अंत में भाई नाइजल डिसूज़ा।
मुंबई में मंग्लोरियाई कैथोलिक परिवार में जन्मी डिसूज़ा का, पालन पोषण एक रोमन कैथोलिक के रूप में बांद्रा में हुआ। उनकी माँ जेनेट डिसूज़ा एक बहुराष्ट्रीय फार्मा कंपनी की भूतपूर्व प्रबंध निदेशक (मैनेजिंग डाइरेक्टर) है जिन्होंने २००४ में अपनी नौकरी जेनेलिया के करियर में सहायता प्रदान करने के लिए छोड़ दी। उनके पिता नील डिसूज़ा टाटा कंसल्टेंसी सर्विसेज में एक उच्चाधिकारी है। जेनेलिया का नाइजल डिसूज़ा नाम का एक छोटा भाई है जो मुंबई शेयर बाजार में कार्य करता है। डिसूज़ा के मुताबिक उनका नाम "जेनेलिया" का अर्थ है "मुश्किल से पाई जाने वाली" और यह उन्के मातापिता जेनेट व नील का मिश्रित नाम है। उन्हें अक्सर उनके घरेलु नाम *जीनु* से पुकारा जाता है।

डिसूज़ा ने अपनी पढ़ाई अपोस्टोलिक कारमेल हाई स्कूल, बांद्रा से की और बाद में मैनेजमेंट शिक्षा में उपाधि के लिए सेंट ऐंड्रूज़ कॉलेज में दाखिला लिया। उन्होंने अपनी उपाधि *[[तुझे मेरी कसम]]* में कार्य करते वक्त प्राप्त् की और उसके बाद इनका विचार किसी बहुराष्ट्रीय कंपनी में कार्य करने का था। उन्हें कॉलेज में खेल और पढ़ाई में रुचि थी और वे एक राज्य स्तरीय एथलीट व राष्ट्रीय स्तर की फुटबॉल खिलाड़ी रही हैं।

डिसूज़ा ने अपने मॉडलिंग करियर की शुरुआत १५ वर्ष की उम्र से की जहां उन्हें एक शादी में देखा गया था। उनका चुनाव पार्कर पेन के विज्ञापन में अमिताभ बच्चन के साथ किया गया जो उनकी परीक्षा से दो दिन पहले ही थी। शुरुआत में परीक्षा के चलते उन्होंने मना कर दिया परन्तु निर्देशक ने उन्हें चित्रीकरण के लिए मना लिया। इस विज्ञापन के कारण उन्हें बड़ी प्रसिद्धि प्राप्त हुई। उन्होंने बाद में फ़ेयर एंड लवली २००३ क्रिकेट विश्वकप के विज्ञापन में कृष्णामाचारी श्रीकांत के साथ अभिनय किया।

## प्रमुख फिल्में

## सन्दर्भ

## बाहरी कड़ियाँ

श्रेणी:हिन्दी अभिनेत्री
श्रेणी:1987 में जन्मे लोग
श्रेणी:जीवित लोग
श्रेणी:तमिल अभिनेत्री
श्रेणी:तेलुगू अभिनेत्री
श्रेणी:भारतीय फ़िल्म अभिनेत्री
श्रेणी:मुंबई के लोग
श्रेणी:भारतीय अभिनेत्री
इमरान ख़ान (अभिनेता)

**इमरान ख़ान** (बांग्ला: ইমরান খ়ান), (जन्म: 13 जनवरी, 1983) एक भारतीय हिन्दी फ़िल्म के अभिनेता हैं। ये अभिनेता आमिर खान व निर्माता-निर्देशक मंसूर खान के भांजे है।

खान ने २००८ में फ़िल्म *[[जाने तू ... या जाने ना]]* ने अभिनय क्षेत्र में पदार्पण किया था। इस फ़िल्म के लिए उन्हें सर्वश्रेष्ठ नए अभिनेता का फ़िल्मफेयर पुरस्कार मिला था। उन्होंने बाद में *आई हेट लव स्टोरीज़* (२०१०), *देली बेली* (२०११) और *मेरे ब्रदर की दुल्हन* (२०११) जैसी सफल फ़िल्मों में काम किया।

## शुरूआती जीवन
खान का जन्म मैडिसन, विस्कजिन, अमेरिका में हुआ था। उनके पिता अनिल पाल, एक हिन्दी-बंगाली, लिंक्डइन में एक कन्सल्टंट के रूप में कार्यरत है और माँ नुज़हत खान, एक मुस्लिम, है। जब वे डेढ़ साल के थे तब उनके माता-पिता का तलाक हो गया और उन्होंने अपना आखरी नाम पाल से बदल कर खान रख लिया। ये अभिनेता आमिर खान व निर्माता-निर्देशक मंसूर खान के भतीजे है और नासिर हुसैन, जों एक निर्देशक व निर्माता है, के पोते है। भारत में उन्होंने बोम्बे स्कॉटिश स्कुल में पढ़ाई की पर बाद में ऊटी स्तिथ एक बोर्डिंग स्कुल में दाखिला ले लिया।

## करियर
### बालकलाकार
खान ने अपने मामा आमिर खान की फ़िल्म *क़यामत से क़यामत तक* (१९८८) और *जों जीता वोही सिकंदर* (१९९२) में बालकलाकार के रूप में काम किया। दोनों ही फ़िल्मों में उन्होंने नन्हे आमिर खान की भूमिका निभाई थी। उनकी निर्देशक बनने की इच्छा थी पर अंततः वे अभिनेता बन गए। खान ने मुंबई स्थित किशोर नामित कपूर के अभिनय के विद्यालय में दाखिला लिया।

### Success (२००७-अबतक)
खान ने मुख्य अभिनेता के रूप में २००८ में बनी फ़िल्म *[[जाने तू या जाने ना]]* से फ़िल्म ससृष्टि में पदार्पण किया जिसे अब्बास टायरवाला ने निर्देशित व आमिर खान व मंसूर खान ने निर्मित किया था और इसमें जेनेलिया डिसूज़ा सह अभिनेत्री के रूप में थी। खान ने ५४वे फ़िल्मफेयर पुरस्कारों में फरहान अख्तर के साथ सर्वश्रेष्ठ उभरते अभिनेता का ख़िताब जीता था।

उनकी अगली फ़िल्म संजय दत्त व मिनिषा लाम्बा के साथ *किडनैप* थी जिसमें इन्होंने नकारात्मक भूमिका निभाई थी। शुरुआत अच्छी होने के बावजूद फ़िल्म बॉक्स ऑफिस पर पिट गई जिसका कारण समीक्षकों ने फ़िल्म के खराब निर्देशन को कहा। इसके बावजूद खान के अभिनय को काफ़ी सराहा गया और उन्हें २००९ आइफा पुरस्कारों में नामांकन प्राप्त हुआ। खान की अगली फ़िल्म श्रुती हासन और संजय दत्त के साथ बनी *लक* थी।

२०१० में उन्होंने अब्बास टायरवाला की फ़िल्म *झूठा ही सही* में अपनी आवाज़ दी। २०१० की उनकी सबसे पहली सिलिज़ *आई हेट लव स्टोरीज़* थी जिसमें उन्होंने सोनम कपूर के साथ कार्य किया था और इसका निर्देशन पुनीत मल्होत्रा व निर्माण करण जोहर ने किया था। फ़िल्म व्यापारिक दृष्टी से सफल रही। उनकी अगली फ़िल्म *ब्रेक के बाद* थी जिसका निर्देशन दानिश असलम ने व निर्माण कुणाल कोहली ने किया था किन्तु यह फ़िल्म बोज ऑफिस पर कामियाब नहीं हो पाई। इसके बाद खान ने अंग्रेज़ी भाषा की हास्य फ़िल्म *देली बेली* में भूमिका संभाली जिसका निर्देशन अभिनय देओ ने किया था। फ़िल्म समीक्षाओं व व्यापर की दृष्टी से बड़ी सफलता सिद्ध हुई। खान ने बाद में *मेरे ब्रदर की दुल्हन* में कटरीना कैफ के साथ भूमिका निभाई जिसे ९ सितंबर २०११ को रिलीज़ किया गया। फ़िल्म को मिली जुली प्रतिक्रिया मिली पर यह सफल रही।

## प्रमुख फिल्में

## बाहरी कड़ियाँ

## सन्दर्भ

श्रेणी:हिन्दी अभिनेता
श्रेणी:1983 में जन्मे लोग
श्रेणी:जीवित लोग
चमड़ा

thumb|चमड़े के आधुनिक औजार**चमड़ा** जानवरों की खाल को कमा कर प्राप्त की गयी एक सामग्री है। कमाना या चर्मशोधन एक प्रक्रिया है जो पूयकारी खाल को एक टिकाऊ और विभिन्न प्रयोगों मे आने वाली सामग्री में परिवर्तित कर देती है। चमड़ा बनाने में मुख्यतः गाय और भैंस की खाल का प्रयोग किया जाता है। लकड़ी और चमड़ा ही दो ऐसी सामग्री हैं जो अधिसंख्य प्राचीन तकनीकों का आधार हैं। चमड़ा उद्योग और लोम उद्योग अलग अलग उद्योग हैं और उनकी यह भिन्नता उनके द्वारा प्रयुक्त कच्चे माल के महत्व से पता चलती है। जहां चमड़ा उद्योग का कच्चा माल मांस उद्योग का एक उपोत्पाद है वहीं लोम चर्म उद्योग में लोम की मांस से अधिक महत्वता है। चर्मप्रसाधन भी जानवरों की खालों का इस्तेमाल करता है, लेकिन इसमें आमतौर पर सिर और पीठ का हिस्सा ही प्रयोग में आता है। चर्म और खाल से गोंद और सरेस (जिलेटिन) का उत्पादन भी किया जाता है। 

## उपयोग
चमड़े का उपयोग अनेकों कामों में होता है, जैसे जूता, कपड़ा, दास्ताने, पुस्तकों की बाइण्डिंग, मूर्ति, फर्नीचर, एवं शस्त्र आदि।

|जैकेट
Fichier:Belt Gürtel.jpg|बेल्ट
File:Handschuhe (fcm).jpg|दास्ताने
File:Oldbooks-03.jpg|पुस्तक की बाइंडिंग
File:Clubsessel cognac.jpg|सोफा
File:Halfbrogue (Grenson).jpg|जूता
File:Leather bags ,local artwork Jaipur India.jpg|चमड़े के जयपुरी बैग 
File:Rajasthani style Leather Jooti,local artwork Jaipur India.jpg|चमड़े की जयपुरी जूती 
File:Rajasthani style Leather Jooti,local artwork Jaipur India 1.jpg|चमड़े की जयपुरी जूतियाँ 


## सन्दर्भ

## इन्हें भी देखें
* चमड़ा उद्योग

*
वृद्धावस्था

thumb|एक उत्तरी भारतीय वृद्ध व्यक्ति का चित्र
**वृद्धावस्था** या **वार्धक्य** जीवन की उस अवस्था को कहते हैं जिसमें वयः मानव जीवन की औसत काल के समीप या उससे अधिक हो जाती है। वृद्ध लोगों को रोग लगने की अधिक सम्भावना होती है। उनकी समस्याएँ भी अलग होती हैं। वृद्धावस्था एक धीरे-धीरे आने वाली अवस्था है जो कि स्वभाविक व प्राकृतिक घटना है। वृद्ध का शाब्दिक अर्थ है बढ़ा हुआ, पका हुआ, परिपक्व।

वृद्ध लोगों में प्रायः पुनर्योजी क्षमता सीमित होती है और वे युवा वयस्कों की तुलना में रोग, संलक्षण, आघात और अन्य क्षत्रियों के प्रति अधिक असुरक्षित होते हैं। कुछ विषय और विशेषज्ञताएँ वयोवर्धन और वृद्धों पर ध्यान केन्द्रित करते हैं, जैसे कि आयु वृद्धि की जैविक प्रक्रियाएँ (जीर्णता), उसकी प्रक्रिया का चिकित्सा अध्ययन (जराविद्या), वृद्ध वयस्कों को पीड़ित करने वाली रोग (जरारोगविद्या), वृद्ध समाज का समर्थन करने के लिए तकनीक (जरातकनीकी), और वृद्ध लोगों से सम्बन्धित अवकाश और खेल गतिविधियों (जैसे वरिष्ठ खेल) के लिए अनुकूलित किया गया। वृद्धों को सेवानिवृत्ति, निःसंगता और वयोवाद से सम्बन्धित सामाजिक समस्याओं का सामना करना पड़ता है।
## सन्दर्भ

## बाहरी कड़ियाँ
* वृद्धावस्था संबंधी निदान (वृद्धों के लिए तकनालॉजी समाधान पोर्टल)
* 45_प्लस_इण्डिया - भारत के वृद्धजनों के लिये पोर्टल
* International Federation on Aging — informs and promotes positive change for old people globally
*एल्डर केयर आपके द्वार

श्रेणी:जीवन
लिनक्स मिण्ट

**लिनक्स मिंट** उबंटू और डेबियन पर आधारित और समुदाय द्वारा संचालित पर्सनल कंप्यूटर के लिए एक प्रचालन तन्त्र है। मूल रूप से यह उबंटू से अलग इसलिये हैं क्योंकि इसमे पेहले से मीडिया के कोडॅक हैं। इसके अतिरिक्त मिन्ट का उपयोग इंटरफ़ेस भी उबंटू से अलग है। मिन्ट के सबसे नये संस्करण (version) का नाम लिनक्स मिन्ट 18.3 'सिल्विया ' है। इसे लिनक्स मिन्ट की वेबसाइट  www.linuxmint.com से आई.इस.ओ  रूप में डाउनलोड किया जा सकता है। लिनक्स मिंट में कुछ अमुक्त सॉफ्टवेयर के साथ साथ मुक्त और ओपेन सोर्स सॉफ्टवेयर भी पहले से इंस्टॉल किए हुए मिलते हैं।

## इतिहास
## प्रगति
## संस्करण
## विशेषताएं
## बाहरी कड़ियाँ
## सन्दर्भ

श्रेणी:लिनक्स
मेस्टिज़ो

**मेस्टिज़ो** यह स्पैनिश (mestizo) और पुर्तगाली (mestiço) परिभाषिक शब्द है जिसे महाअमेरिका के पूर्व स्पैनिश साम्राज्य और पुर्तगाली साम्राज्य में स्पेनी या पुर्तगाली उपनिवेशकों और मूल अमेरिकी निवासियों की मिश्रित संतानों का उल्लेख करने के लिए प्रयोग किया जाता है। लैटिन अमेरिका की आबादी का एक बहुत बड़ा हिस्सा इस विशेष जातीय मिश्रण से उत्पन्न मेस्टिज़ो लोगों से बनता है।हिन्दी में इस प्रकार की दो भिन्न नस्ल के मिलन से उत्पन्न संतान **वर्णसंकर ** कहलाती है।

इस शब्द को कई बार गलत रूप में एशिया-प्रशान्त इलाकों के उन लोगों के लिए प्रयोग किया जाता है जो यूरोपीय और मूल निवसियों की संताने हैं।

## सन्दर्भ

श्रेणी:दक्षिण अमेरिका की मानव जातियाँ
दूरचिकित्सा

**दूरचिकित्सा** (Telemedicine) नैदानिक चिकित्सा का अनुप्रयोग है जिसके अन्तर्गत चिकित्सा-सम्बन्धी सूचना (सलाह) दूरभाष या अन्तरजाल के माध्यम से दी जाती है।

## इन्हें भी देखें
* राष्‍ट्रीय ग्रामीण दूरचिकित्सा नेटवर्क (National Rural Telemedicine Network)

## बाहरी कड़ियाँ
* दूरचिकित्सा (इसरो)
* भारत में टेली-मेडिसिन के बढ़ते चरण (आपपके लिये एलेक्ट्रानिकी)
* कंप्यूटर तकनीक से जुड़ा सेहत का भविष्य (हिन्दुस्तान लाइव)
* Agency for Healthcare Research and Quality (AHRQ) -- Telemedicine for the Medicare Population
* Ontario Telemedicine Network -- Making the Connection for Health
* American Telemedicine Association
* Canadian Society of Telehealth
* TELESYNERGY - Telemedicine at the National Institutes of Health
* Telemedicine History 
* National Rural Health Association
* International Society for Telemedicine & eHealth (ISfTeH)

श्रेणी:चिकित्सा
किर्गिज़स्तानी सोम

**सोम** (किर्गिज़: сом) मध्य एशिया में स्थित किर्गिज़स्तान गणराज्य की मुद्रा है। इसका आईएसओ 4217 मुद्रा कोड KGS है। सोम 100 तैय्यिन (किर्गिज़: тыйын) में समविभाजित है। सोम को 10 मई 1993 में सोवियत रूबल के स्थान पर 1 सोम = 200 रूबल की दर पर जारी किया गया था।

## नामोत्पत्ति
सोवियत संघ में कजाख़, किर्गिज़ और उज्बेक लोग रूबल को सोम कहते थे, जिसकी वजह से नोट पर अंकित संघ की 15 आधिकारिक भाषाओं में शामिल यह नाम भी लिखा हुआ होता था। सोम का अर्थ कजाख़, किर्गिज़, उज्बेक और उईगर में "शुद्ध" होता है, इसके अलावा कई अन्य तुर्कीक भाषाओं में इसका अर्थ "शुद्ध सोना" होता है।

## सिक्का
सिक्के 10 और 50 तैय्यिन मूल्यवर्ग में मौजूद हैं, जो तांबे की परत चढ़े हुए लोहे से बने हैं और 1, 3 और 5 सोम जस्ता की परत चढ़े हुए लोहे से बने हुए हैं। सिक्के जनवरी 2008 में पहली बार जारी किए गए, जिन्हें कज़ाख़िस्तान में ढाला गया था। सोने और चांदी के बने हुए अनेक मूल्यवर्ग के सिक्के मौजूद है, इसके अलावा पीतल का बना हुआ 1 तैय्यिन सिक्का खासतौर से संग्राहकों के लिए बनाया गया है।

## बैंकनोट
1993 में सरकार ने 1, 10 और 50 तैय्यिन नोट और कज़ाख़िस्तान बैंक ने 1, 5 और 20 सोम के नोट जारी किए। 1994 में कज़ाखिस्तान बैंक ने 1, 5, 10, 20, 50 और 100 मूल्यवर्ग के सोम नोटों की दूसरी श्रृंखला जारी की। 1997 के बाद से 1, 5, 10, 20, 50, 100, 200, 500 और 1000 सोम मूल्यवर्ग के नोटों की तीसरी श्रृंखला जारी की गई। 2009 में किर्गिज़स्तान बैंक ने 20, 50 और 100 सोम के अलावा 5000 मूल्यवर्ग का सोम जारी किया।

श्रेणी:मुद्रा
बाज़

**बाज़** एक शिकारी पक्षी है जो कि गरुड़ से छोटा होता है। इस प्रजाति में दुनिया भर में कई जातियाँ मौजूद हैं और अलग-अलग नामों से जानी जाती हैं। 

वयस्क बाज़ के पंख पतले तथा मुड़े हुए होते हैं जो उसे तेज़ गति से उड़ने और उसी गति से अपनी दिशा बदलने में सहायता करते हैं।

आमतौर पर हम चीते को उसकी तेज रफ्तार से जानते है मगर कई ओर भी पशु-पक्षी है जो अपनी श्रेणियों में स्पीड के लिए पहचाने जाते है | इसे पेरेग्राइन फाल्कन के नाम से भी जाना जाता है |

यह पक्षी 320 किमी प्रति घंटे से भी अधिक गति से उड़ सकता है |
यह माँसाहारी होता है |
जंगलो में इसका जीवनकाल 17 वर्षो का होता है |
मादा आकार में नर से ज्यादा बड़ी होती है |
इनके शरीर की लम्बाई 13-23 इंच तथा पंख की लम्बाई 29-47 इंच |
यह सिर्फ आसमान का सबसे तेज पक्षी ही नही बल्कि धरती पर सबसे तेज दौड़ने वाला पक्षी है |
छाती की मजबूत मांसपेशियाँ , लम्बे पंख और स्ट्रीमलाइन आकार के फाल्कन सही मायने में रफ्तार के लिए ही बने है |
यह अंटार्टिका के अलावा अन्य सभी महाद्वीपों पर पाया जाता है |
यह ऊँचे पहाडो , विस्तृत रेगिस्तान और जंगलो में रहना पसंद नही करता है |
इसे नीली स्लेटी और उसी रंग के लम्बे नुकील पंखो और पेट पर सफेद एवं काले धब्बो से पहचाना जाता है |
यह मीडियम साइज़ के चिड़िया जैसे बत्तख और चमगादड़ को अपना शिकार बनाता है |
ये 2-3 वर्षो में ब्रीड करते है |
इसकी नाक पर एक टयूबर सेल्स होते है जो डाइविंग के दौरान साँस लेने में मदद करते है |
इसकी 1500-2000 प्रजाति होती है |
मादा फाल्कन एक बार में 3-5 अंडे देती है |
इन्हें सबसे अच्छा फ्लाइंग मशीन कहा जाता है,यह 320 से 350 किलोमीटर प्रति घंटा की रफ्तार से उड़ान भरती है|
घुमन्तु बाज UAE का राष्ट्रीय पक्षी है और इसे शिकागो का भी सिटी बर्ड घोषित किया हुआ है |
द्वितीय विश्व युद्ध में कबूतरों द्वारा भेजे संदेशो को रोकने के लिए घुमन्तु बाज का इस्तेमाल किया जाता था। ये एक बार उड़ान भरने के बाद लगभग 6 से 8 घटें हवा में रह सकता है|
श्रेणी:शिकारी पक्षी
श्रेणी:लोक-नामों के अनुसार पक्षी
श्रेणी:ऐकीपिट्रीडाए
श्रेणी:रोचक बात
किर्गिज़ भाषा

**किर्गिज़** एक तुर्की भाषा है और रूसी भाषा के अतिरिक्त यह किर्गिज़स्तान की आधिकारिक भाषा है। कुल के हिसाब से यह अल्तेय से बहुत निकट से और कज़ाख से दूर से जुड़ती है। हालाँकि वर्तमान समय में भाषीय सम्मिलन की वजह से किर्गिज़ और कज़ाख के बीच ज्यादा निकटता नजर आती है।

किर्गिज़ भाषा किर्गिज़स्तान, चीन, अफ़गानिस्तान, कज़ाख़िस्तान, ताजिकिस्तान, तुर्की, उज़्बेकिस्तान, पाकिस्तान और रूस में करीबन 40 लाख लोगों द्वारा बोली जाती है। किर्गिज़ २०वीं शताब्दी तक मूलतः संशोधित अरबी-फ़ारसी लिपि में लिखी जाती थी, जिसके बाद कुछ समय के लिए रोमन लिपि का इस्तेमाल किया जाने लगा। बाद में सोवियत संघ के प्रभाव की वजह से सिरिलिक वर्णमाला मानक बन गई और आज तक चलन में है। हालाँकि कुछ लोग आज भी अरबी लिपि का उपयोग करते हैं। सोवियत संघ के 1991 में विघटन और देश के स्वतंत्र होने के बाद से किर्गिज़ भाषा को पुनः रोमन लिपि में कुछ किर्गिज राजनीतिज्ञ बात कह रहे हैं, लेकिन इस योजना को मूर्त रूप नहीं दिया जा सका।

आजकल, यह अभी भी मुख्य भाषा मुख्य शहरों में, इस तरह के रूप में बिश्केक जबकि किरगिज़ जारी है जमीन खोने विशेष रूप से युवा पीढ़ी के बीच।

## इन्हें भी देखें
* कज़ाख़ भाषा
* तुर्की भाषाएँ
* किर्गिज़स्तान
* मनास की दास्तान

## सन्दर्भ


श्रेणी:तुर्की भाषाएँ
श्रेणी:विश्व की प्रमुख भाषाएं
श्रेणी:किर्गिज़स्तान की भाषाएँ
कैर

**कैर**  एक मध्यम या छोटे आकार का पेड़ है। यह पेड़ ५ मीटर से बड़ा नहीं पाया जाता है। यह प्राय: सूखे क्षेत्रों में पाया जाता है। यह दक्षिण और मध्य एशिया, अफ्रीका और थार के मरुस्थल में मुख्य रूप से प्राकृतिक रूप में मिलता है। इसमें दो बार फ़ल लगते हैं: मई और अक्टूबर में। कैर के फलों को *स्थानीय भाषा*  (बारमेर, जेसलमेर ,जोधपुर ,जालोर ,पाली, बलोतरा) में  **केरिया**  कहा जाता है 
इसके हरे फ़लों का प्रयोग सब्जी और आचार बनाने में किया जाता है। जब इसका फल जितना छोटा होता उतनी ही सब्जी स्वादिष्ट होती है, इसके सब्जी और आचार अत्यन्त स्वादिष्ट होते हैं। पके लाल रंग के फ़ल खाने के काम आते हैं। हरे फ़ल को सुखाकर उनक उपयोग कढी बनाने में किया जता है। सूखे कैर फ़ल के चूर्ण को नमक के साथ लेने पर तत्काल पेट दर्द में आराम पहुंचाता है।

केर खासतौर पर मगरे(तालर) की जमीन में पाया जाता है, इस वनस्पति का पारिस्थितिकी संतुलन में अपना अमूल्य योगदान रहा है, जैव विविधता के सरंक्षण के तौर पर देखा जाए तो जहां केर पाए जाते हैं वहां कई छोटे- बड़े जीव जंतुओं का आसरा स्थल रहा हैं जैसे गिलहरी (तिलोतरी), खरगोश, लोमड़ी, हिरण, तीतर, मोर, सर्प(खासकर दो मुंहे सर्प), चूहे इत्यादि। केर वनस्पति में पत्तियों कांटो के रूप में पाई जाती है जिससे वाष्पोत्सर्जन बहुत कम होता है, यह पेड़ और झाड़ी दोनो रूपो में पाया जाता हैं, केर के फूलों को **बाटा**,फल को **केरिया** कहा जाता है, जिससे सब्जी और अचार बनाया जाता है, इसके फलों को पकने के बाद ढालू कहा जाता हैं ☺

**केर की लकड़ी से घटी (आटा पिचाई की मशीन) का खील बनाया जाता है,**                "*केर की लकड़ी को थार का चंदन, केरियो को मेवे कहा जाता है।*"

बाजार में  केरिया की रेट- 600\- रूपये प्रति किलोग्राम 

कैर भारत में प्राय: राजस्थान राज्य में पाया जाता हैं। इसमें लाल रंग के फूल आते हैं इसके कच्चे फल की सब्जी बनती हैं जो राजस्थान में बहुत प्रचलित हैं। कैर के पक्के फलों को राजस्थान में स्थानीय भाषा ढालु कहते हैं ।
अंगूठाकार|170x170पिक्सेल

## साहित्यिक उल्लेख
महाभारत में करीर का वर्णन पिलु और शमी के साथ किया गया है। महाभारत के कर्ण पर्व अध्याय ३० स्लोक १० में एक बाहीक जो कुरु-जांगल देश में अपनि पत्नी को याद करता है कि कब वह सतलज नदी पार कर जायेगा और शमी, पिलु और करीर के वनों में जौ के सत्तु के बने लड्डू का बिना पानी के दही के साथ स्वाद ले सकेगा।
:शमी पीलु **करीराणां** वनेषु सुखवर्त्मसु (śamī pīlu karīrāṇāṃ vaneṣu sukhavartmasu)
:अपूपान सक्तु पिण्डीश च खाथन्तॊ मदितान्विताः (apūpān saktu piṇḍīś ca khādanto mathitānvitāḥ)

राजस्थानी भाषा में कैर पर कहावतें प्रचलित हैं। कुछ कहावतें नीचे दी जा रही हैं:
:बैठणो छाया मैं हुओ भलां कैर ही, रहणो भायां मैं हुओ भलां बैर ही।
अर्थात बैठो छाया में चाहे कैर ही हो और रहो भाईयों के बीच चाहे बैर ही हो।

## कैर के चित्र

चित्र:Kair.jpg|अंगूठाकार|कैर वृक्षबिना फ़ल के कैर वृक्ष
चित्र:Capparis decidua tree with fruits.JPG|फ़ल के साथ कैर वृक्ष
चित्र:Capparis decidua tree1.JPG|कैर वृक्ष
चित्र:Capparis decidua unripe fruits.JPG|बिना पके कैर के फ़ल
चित्र:Capparis decidua green unripe fruits.JPG|बिना पके कैर के फ़ल
चित्र:Capparis decidua ripe fruits.JPG|पके कैर के  फ़ल
चित्र:Capparis decidua ripe fruit.JPG|पके कैर के फ़ल


कैर
कैर
सुसीलो बाम्बांग युद्धोयोनो

**सुसीलो बाम्बांग युद्धोयोनो** (जन्म 9 सितंबर 1949) एक सेवानिवृत्त सेना अधिकारी हैं, जिन्होंने इंडोनेशिया के सातवें राष्ट्रपति के रूप में 20 अक्टूबर को पदभार संभाला। राष्ट्रपति पद पर वे वर्ष 2004 से बने हुए हैं, जब उन्होंने राष्ट्रपति पद के चुनाव में मेगावती सुकर्णोपुत्री को पराजित किया था।

श्रेणी:1949 में जन्मे लोग
श्रेणी:जीवित लोग
श्रेणी:इण्डोनेशिया के राष्ट्रपति
तंत्रिकादौर्बल्य

**तंत्रिकादौर्बल्य**, **मन:श्रांति** या न्यूरैस्थिनिया (Neurasthenia) शारीरिक और मानसिक थकान की अवस्था है, जिसमें व्यक्ति निरंतर थकान और शक्ति के ह्रास का अनुभव करता है। हिन्दी में इसे 'तंत्रिकावसाद' भी कहते हैं।

## कारण
तंत्रिकादौर्बल्य के मुख्य कारण अत्यधिक शारीरिक परिश्रम, दीर्घकालीन संवेगात्मक तनाव, मानसिक श्रम और चिंता इत्यादि हैं। चाय, काफी तथा मदिरा का अत्यधिक सेवन, इन्फ्लुएंजा, आंत्रिक ज्वर एवं प्रवाहिका (पेचिस) आदि भी इसकी उत्पत्ति और विकास में योग देते हैं।

## लक्षण
इसके लक्षण मुख्यतया दो प्रकार के हैं : 
:(1) शारीरिक तथा 
:(2) मानसिक। 
शारीरिक लक्षणों के अंतर्गत साधारणतया व्यक्ति को निरंतर शारीरिक क्षीणता, रक्ताल्पता, अनिद्रा, थकान एवं शरीर का भारीपन और विशेष रूप से आमाशय संबंधी विकार, जैसे औदरिक क्लेश आदि, खट्टी डकार आना, कब्ज रहना तथा हृदय संबंधी विकार, जैसे धड़कन इत्यादि का अनुभव होता है। इनके अतिरिक्त अत्यधिक संवेदनशीलता, मेरुदंड के कुछ भागों में वेदना, मांसपेशियों में व्यतिक्रम, पलक, जिह्वा और हाथों में कंपन का भी अनुभव करता है। मानसिक लक्षणों के अंतर्गत व्यक्ति को सिर के अंदर तनाव तथा कुछ रेंगने का अनुभव होता है। सर्वांग वेदना, किसी चीज पर एकाग्रचित्त न हो पाना और अधिक देर तक मानसिक कार्य करने में असमर्थ रहना भी इसके लक्षण हैं। रोगी के स्वभाव में संवेगात्मक अस्थिरता, चिड़चिड़ापन, उदासीनता और शीघ्र घबड़ा जाने की प्रवृत्ति आ जाती है। गंभीर अवस्था में रोगी की संकल्प शक्ति का इतना ह्रास हो जाता है कि वह कई सप्ताह एवं माह तक विश्राम करने पर भी मानसिक तथा शारीरिक शक्ति को पुन: जाग्रत नहीं कर पाता। इस रोग में व्यक्ति को थकावट विशेष प्रकार के श्रमों से ही उत्पन्न होती है, जैसे व्यवसाय संबंधी वार्तालाप इत्यादि। इसमें जो कार्य रोगी को जितना ही अप्रिय होगा, रोगी की थकान तथा मन:श्रांति उतनी ही अधिक होगी। इस रोग में कभी कभी उपद्रव स्वरूप उन्माद की अवस्था उत्पन्न हो जाती है।

## उपचार
मन:श्रांति के स्थायी उपचार के लिये उसके उत्तेजक कारणों का पता लगाना अत्यंत आवश्यक है, जैसे मानसिक, चिंता, विषाक्तता (toxaemia), अथवा आघात। जीर्ण रोगियों के लिये पूर्ण विश्राम, उत्तेजक वातावरण में परिवर्तन तथा मनोनुकूल वार्तालाप आवश्यक हे। उपर्युक्त उपचार के अतिरिक्त रोगी को पौष्टिक आहार एवं दूध, फल आदि का अत्यधिक सेवन करना चाहिए तथा सुबह शाम टहलना एवं हलकी कसरत करना नितांत आवश्यक है। अनिद्रा की अवस्था के लिये मृदु प्रकार की निद्राकारी ओषधियों का सेवन करना उत्तम है। अन्य उपचार मनोवैज्ञानिक चिकित्सा के अंतर्गत करना चाहिए। 

## पठनीय
* 
* 
* 
* 

श्रेणी:मनोविज्ञान
लाओ किप

**कीप** (लाओ: ກີບ; कोड: LAK; चिह्न: ₭ या ₭N) 1952 से लाओस की मुद्रा है। एक कीप सौ अत् (ອັດ)। से विभाज्य है।

## मुक्त लाओ कीप
फ्रांसीसी अधिकारियों द्वारा क्षेत्र पर कब्जा किए जाने से पहले वियनितएन की मुक्त कीप सरकार ने 1945-1946 में 10, 20 और 50 अत् और 10 कीप मूल्यवर्ग के नोट जारी किए थे। 

## शाही कीप
1952 में कीप को फ्रांसीसी इंडोचाइना पियास्त्रे के स्थान पर पुनः जारी किया गया। कीप (फ्रांसीसी में पियास्त्रे) सौ अत् (लाओ) अथवा सेंट (फ्रांसीसी) से समविभाजित था।

### सिक्के
सिक्के फ्रांसीसी और लाओ भाषा में 10, 20 और 50 अत् मूल्यवर्ग के जारी किए गए। चीनी सिक्कों की तरह सभी सिक्के एल्यूमिनियम के बने हुए थे, जिनके बीच में छेद था। सिक्के केवल 1952 में जारी किए गए थे।

### बैंकनोट
1953 में इंस्टीट्यूट देस इतेत्स दू काम्बोज, दू लाओस इत दू वियतनाम की लाओ शाखा ने पियास्त्रे और कीप जारी किए। नोट 1, 5, 100 और 1000 कीप/पियास्त्रे के थे। 

1957 में सरकार न केवल कीप में नोट जारी किए। नोट 1, 5, 10, 20, 50, 100 और 500 कीप मूल्यवर्ग के थे। 1963 में 200 और 1000 मूल्यवर्ग के कीप जोड़े गए, जिसके बाद 1975 में 5000 कीप जारी किया गया। सभी बैंकनोट फ्रांस में छापे गए थे।

## पाथेट लाओ कीप
पाथेट लाओ के नियंत्रण वाले क्षेत्र में 1976 से पहले पाथेट लाओ कीप 1, 10, 20, 50, 100, 200 और 500 मूल्यवर्ग में जारी किए गए। नोटों की छपाई चीन में हुई थी। 1976 में पातेट लाओ द्वारा पूरे देश पर अधिकार जमा लेने के बाद शाही कीप के स्थान पर पूरे देश में पाथेट लाओ चलन में आ गए। दोनों मुद्राओं की बीच विनिमय दर एक पाथेट कीप = 20 शाही कीप रखी गई थी।

### सिक्के
1980 में 10, 20 और 50 अत् मूल्यवर्ग के सिक्के जारी किए गए, जिसके बाद 1985 में 1, 5, 10, 50 मूल्यवर्ग के कीप सिक्के जारी किए गए। हालांकि, मुद्रास्फिति की वजह से लाओस में वतर्मान समय में सिक्के चलन में नहीं हैं।

### बैंकनोट

1979 में 1, 5, 10, 20, 50 और 100 मूल्यवर्ग के कीप नोट जारी किए गए। 1988 में 500 कीप नोट शामिल किया गया। जिसके बाद में 1992 में 1000 कीप, 1997 में 2000 और 5000 कीप, 2002 में 10,000 और 20,000 कीप और 17 जनवरी 2006 को 50,000 मूल्यवर्ग के कीप जारी किए गए।

श्रेणी:मुद्रा
मियासथीनिया ग्रेविस

**मियासथीनिया ग्रेविस** एक neuromuscular बीमारी है जिसमें मरीज़ को मांसपेशियों में कमजोरी और थकावट महसूस होती है।